**ΑΠΟΣΠΑΣΜΑ**

**Από το πρακτικό της αριθμ. 18ης /2023 Τακτικής Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 148**

**‘Έγκριση τεχνικών προδιαγραφών του έργου με τίτλο «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων, Θηβαίων, Αλιάρτου-Θεσπιέων» συνολικού προϋπολογισμού 600.000,00 € συμπεριλαμβανομένου ΦΠΑ, που έχει ενταχθεί στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων»**

 Στη Λιβαδειά σήμερα 19η Ιουλίου 2023 ημέρα Τετάρτη , ώρα 14,00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 14049/14-07-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 6 (έξι) , ήτοι

 **ΠΑΡΟΝΤΕΣ ΑΠΟΝΤΕΣ**

 1. Ταγκαλεγκας Ιωάννης-Πρόεδρος 1. Πούλος Ευάγγελος

 2 Καλογρηάς Αθανάσιος 2. Μπράλιος Νικόλαος

 3. Σαγιάννης Μιχαήλ 3.Καραμάνης Δημήτριος

4. Αποστόλου Ιωάννης(αν/κό μέλος κ. Μητά Αλέξανδρου

5. Μερτζάνης Κωσταντίνος Αν και είχαν νόμιμα προσκληθεί

6. Καπλάνης Κωνσταντίνος

 Ο Πρόεδρος της Οικονομικής Επιτροπής ενημέρωσε το σώμα ότι υποβλήθηκε η υπ΄αριθμ. πρωτ.14330/19-07-2023 έγγραφη εισήγηση του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων με θέμα :*’’ Έγκριση τεχνικών προδιαγραφών του έργου με τίτλο «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων, Θηβαίων, Αλιάρτου-Θεσπιέων» συνολικού προϋπολογισμού 600.000,00 € συμπεριλαμβανομένου ΦΠΑ, που έχει ενταχθεί στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» ΄΄* για συζήτηση του θέματος εκτός ημερήσιας διάταξης ως κατεπείγον .

 Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 Κατόπιν ο Πρόεδρος έθεσε υπόψη των μελών την υπ΄αριθμ. πρωτ.14301/19-07-2023 έγγραφη εισήγηση του Τμ. Προϋπολογισμού Λογιστηρίου & Προμηθειών του Δήμου Λεβαδέων με την οποία εισηγούνται ως κατωτέρω:

*Σύμφωνα με τις διατάξεις της παρ. 1 περ.* ζ) *του άρθρου 72 του Ν.3852/2010 (ΦΕΚ 87/τ.Α΄/2010): «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης” όπως τροποποιήθηκε και ισχύει, η Οικονομική Επιτροπή* Ασκεί τα καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο 189 του ν. 4412/2016 (Α’ 147). Ειδικά για τις συμβάσεις που υλοποιούνται με σύμπραξη δημοσίου και ιδιωτικού τομέα του ν. 3389/2005 (Α’ 232) ασκεί τα καθήκοντα αναθέτουσας αρχής και κατά το στάδιο εκτέλεσης αυτών και αποφασίζει για την τροποποίηση του φυσικού ή/και οικονομικού αντικειμένου τους, κατά τους όρους της σύμβασης σύμπραξης και της, κατά περίπτωση, εφαρμοζόμενης νομοθεσίας.

*Με το άρθρο 54 παρ.7 του Ν.4412/2016: «Οι τεχνικές προδιαγραφές καθορίζονται και εγκρίνονται πριν την έναρξη της διαδικασίας σύναψης της σύμβασης κατά το άρθρο 61.»*

 *Σύμφωνα με το άρθρο 206 παρ 1 του Ν. 4555/2018, δεν απαιτείται απόφαση του δημοτικού συμβουλίου για την εκκίνηση της διαδικασίας ανάθεσης δημόσιας σύμβασης έργου, προμήθειας ή γενικής υπηρεσίας.*

 *Από το Αυτ/λές Τμ. Προγραμματισμού, Πληροφορικής και Διαφάνειας και το Αυτ/λές Τμήμα Τοπικής Οικονομικής Ανάπτυξης του Δήμου Λεβαδέων, συντάχθηκαν οι από 4/7/2023 τεχνικές προδιαγραφές του έργου, που φέρει τον τίτλο:* **«Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων , Θηβαίων , Αλιάρτου – Θεσπιέων», ενταγμένης Πράξης με Κωδικό ΟΠΣ 5198066 στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» συνολικού προϋπολογισμού 600.000,00€ συμπεριλαμβανομένου του ΦΠΑ , με κωδ. ΣΑ ΕΠ0561 και Κωδικό Ενάριθμου 2023ΕΠ05610003***.*

*Κατόπιν των ανωτέρω και λαμβάνοντας υπόψη :*

* *Τις διατάξεις του άρθρου 54 παρ. 7 του Ν. 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ ΕΕ και 2014/25/ΕΕ)», όπου «Οι τεχνικές προδιαγραφές καθορίζονται και εγκρίνονται πριν την έναρξη της διαδικασίας σύναψης της σύμβασης κατά το άρθρο 61».*
* *Την περίπτ. ζ' της παρ. 1 του Ν.3852/2010 (ΦΕΚ 87/τ.Α΄/2010): «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» όπως τροποποιήθηκε από την παρ. 1 του άρθρου 10 του ν.5039/2023 (ΦΕΚ 83/03.04.2023 τεύχος Α’).*
* *Το άρθρο 206 παρ 1 του Ν. 4555/2018 όπου δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης δημόσιας σύμβασης έργου, προμήθειας ή γενικής υπηρεσίας.*
* *Την υπ’ αριθμόν 155/2022 (9ΔΓ0ΩΛΗ-4Ι0) Απόφαση του Δημοτικού Συμβουλίου του Δήμου Λεβαδέων περί έγκρισης προϋπολογισμού οικ. έτους 2023, η οποία επικυρώθηκε με την υπ’ αριθμό 4528/19-1-2023 απόφαση του Συντονιστή Αποκεντρωμένης Διοίκησης Θεσσαλίας - Στερεάς Ελλάδας (ΑΔΑ: 66ΧΓΟΡ10-1Ξ6).*
* *Τις από 4/7/2023 τεχνικές προδιαγραφές Δήμου Λεβαδέων του έργου, που φέρει τον τίτλο: «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων , Θηβαίων , Αλιάρτου – Θεσπιέων», ενταγμένης Πράξης με Κωδικό ΟΠΣ 5198066 στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» συνολικού προϋπολογισμού 600.000,00€ συμπεριλαμβανομένου του ΦΠΑ , με κωδ. ΣΑ ΕΠ0561 και Κωδικό Ενάριθμου 2023ΕΠ05610003.*

*Καλείται η Οικονομική Επιτροπή*

* *Να εγκρίνει τις από 4/7/2023 τεχνικές προδιαγραφές Δήμου Λεβαδέων του έργου, που φέρει τον τίτλο: «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων , Θηβαίων , Αλιάρτου – Θεσπιέων», ενταγμένης Πράξης με Κωδικό ΟΠΣ 5198066 στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» συνολικού προϋπολογισμού 600.000,00€ συμπεριλαμβανομένου του ΦΠΑ , με κωδ. ΣΑ ΕΠ0561 και Κωδικό Ενάριθμου 2023ΕΠ05610003 , ως ακολούθως:*

# Δράση 1: Γνωσιακή Βάση για επιχειρηματικά θέματα

Μέρος του προτεινόμενου παρατηρητηρίου είναι η δημιουργία μιας εξειδικευμένης ενημερωτικής υπηρεσίας, που θα γίνει το καθημερινό μέσο ενημέρωσης των Επιχειρήσεων της περιοχής και ένα πολύτιμο εργαλείο για επαγγελματίες, εργαζόμενους και Φορείς Αυτοδιοίκησης και Επιχειρηματικότητας.

Μέσα από μια σύγχρονη και καινοτομική ψηφιακή πλατφόρμα:

* Εξειδικευμένοι Σύμβουλοι θα δημιουργούν κατάλληλο περιεχόμενο και θα ενημερώνουν τις επιχειρήσεις και τους εργαζόμενους, με στόχο την βελτίωση της ικανότητας προσαρμογής τους στις νέες συνθήκες της αγοράς και του ανταγωνισμού, που διαμορφώνονται από τη ραγδαία εξέλιξη του επιχειρηματικού περιβάλλοντος.
* Η θεματολογία που θα καλύπτει η υπηρεσία θα αφορά ολοκληρωμένη υποστήριξη των επιχειρήσεων σε όλο τον κύκλο ζωής τους και ενδεικτικά θα καλύπτει:
* θέματα καινοτομίας και μεταφοράς τεχνογνωσίας
* θέματα ψηφιακού μετασχηματισμού
* θέματα που αφορούν την αναβάθμιση των δεξιοτήτων και των επαγγελματικών προσόντων των συμμετεχόντων
* υποστήριξη νέων και υφιστάμενων επιχειρηματιών στον επιχειρησιακό σχεδιασμό και την εξωστρέφεια
* ενημέρωση για τις διεθνείς και εθνικές τάσεις εξέλιξης διαφόρων κλάδων και πρόσβαση σε πληροφορίες και μεθοδολογίες για επιχειρηματική διαφοροποίηση και δραστηριοποίηση σε νέους καινοτόμους τομείς
* ενημέρωση για σύγχρονα εργαλεία και μεθοδολογίες επιχειρηματικής προβολής και δικτύωσης με αξιοποίηση του ψηφιακού marketing μέσω του διαδικτύου και των κοινωνικών δικτύων
* Ενημέρωση για επενδυτικά προγράμματα, φορείς, δυνατότητες χρηματοδοτήσεις και νέα χρηματοδοτικά εργαλεία
* Εξειδικευμένες Μελέτες και Έρευνες Αγοράς για την ανίχνευση αναγκών προσαρμογής των επιχειρήσεων και των εργαζομένων (π.χ. νέα τεχνολογικά εργαλεία, πιστοποιήσεις, νέοι κανονισμοί λειτουργίας κ.α.).
* Πλήρης και επικαιροποιημένη φορολογική, ασφαλιστική και λογιστική ενημέρωση για θέματα που αφορούν τις επιχειρήσεις

Η παραπάνω ενδεικτική θεματολογία θα είναι διαθέσιμη και θα συνθέτει μια ολοκληρωμένη **Γνωσιακή Βάση (Knowledge Base)** με εξελιγμένους μηχανισμούς ευρετηρίασης και αναζήτησης, με στόχο να είναι εύχρηστη και προσιτή σε όλους.

# Δράση 2: Πλατφόρμα Εξειδικευμένης Συμβουλευτικής Υπηρεσίας

Για ποιο εξειδικευμένα θέματα και συμπληρωματικά της Δράσης 1 θα δημιουργηθεί μία εξειδικευμένη συμβουλευτική υπηρεσία, που θα γίνει ο Ψηφιακός Σύμβουλος των Επιχειρήσεων της περιοχής. Ένα μοναδικό σημείο (single Contact point) από το οποίο οι επιχειρήσεις και οι εργαζόμενοι θα ενημερώνονται και θα λαμβάνουν εξατομικευμένη συμβουλευτική υποστήριξη.

Μέσα από μια σύγχρονη ψηφιακή πλατφόρμα με αυτόματο μηχανισμό διαχείρισης και δρομολόγησης αιτημάτων, οι ενδιαφερόμενοι θα έχουν τη δυνατότητα να υποβάλουν ηλεκτρονικά ερωτήματα σχετικά με το αντικείμενο της υπηρεσίας, και εξειδικευμένοι σύμβουλοι, ο Δήμος και το Επιμελητήριο θα παρέχουν σχετικές απαντήσεις και συμβουλευτικές υπηρεσίες. Το αίτημα θα ακολουθεί μια συγκεκριμένη ροή εργασίας και ο αιτών θα μπορεί να παρακολουθεί την πορεία του καθ’ όλη τη διάρκεια.

# Δράση 3: Ψηφιακή Εργαλειοθήκη Επιχειρηματικότητας

Το παρόν έργο στοχεύει στην ενημέρωση και εξοικείωση των επιχειρηματιών και των εργαζομένων σε σύγχρονα cloud τεχνολογικά εργαλεία για την ανάπτυξη της επιχείρησής τους, τη βελτίωση της ανταγωνιστικότητας, την εξωστρέφεια και την επέκταση σε νέες αγορές στόχους.

Στη Δράση 3 θα δημιουργηθεί μια υποστηρικτική πλατφόρμα, που θα λειτουργεί ως Ανοιχτό Ψηφιακό Εργαστήρι Επιχειρηματικότητας (Open Digital Lab), μέσα από τo οποίo οι επιχειρήσεις και οι εργαζόμενοι θα έχουν όχι μόνο πρόσβαση στην πληροφορία, αλλά θα μπορούν ελεύθερα να εξοικειώνονται με νέες μεθοδολογίες, εργαλεία και πρακτικές. Λόγω της καταλυτικής σημασίας του στην ανάπτυξη της επιχειρηματικότητας, η Δράση 3 θα εστιάσει στην **υποστήριξη του ψηφιακού μετασχηματισμού της επιχειρηματικότητας** και ενδεικτικά θα περιλαμβάνει:

α) Εργαλεία και Τεχνικές Ψηφιακού marketing

* Θα παρουσιάζονται αναλυτικά με οδηγούς και πολυμεσικό υλικό οι τεχνολογικές τάσεις και τα νέα εργαλεία ψηφιακού marketing.
* Ολοκληρωμένο περιβάλλον εκπαίδευσης και εξοικείωσης των εργαλείων ψηφιακού marketing της Google (*My Business, analytics, adwords, google console, κ.α.*).
* Τεχνικές βελτίωσης της εταιρικής ιστοσελίδας στις Μηχανές Αναζήτησης (SEO).
* Αξιοποίηση των κοινωνικών δικτύων ως μέσω προβολής και διαφήμισης της επιχείρησης.
* Αξιολόγηση και παρακολούθηση των reviews της επιχείρησης

β) Ψηφιακά Εργαλεία Ηλεκτρονικού εμπορίου

* ενημέρωση και συμβουλευτικές υπηρεσίες για τη δημιουργία ηλεκτρονικού καταστήματος (e-shop)
* πρακτική εξάσκηση στη δημιουργία ηλεκτρονικού καταστήματος για την απόκτηση εμπειρίας πριν την απόφαση για επένδυση στο χώρο
* πρακτική εξάσκηση στη συμμετοχή σε e-Marketplace μέσα από μια βήμα-βήμα διαδικασία συμμετοχής και αυτο-εκπαίδευσης σε ολοκληρωμένη εργαστηριακή Ηλεκτρονική αγορά
* οι επιχειρήσεις θα έχουν τη δυνατότητα δοκιμαστικής χρήσης εφαρμογών και υπηρεσιών ηλεκτρονικού εμπορίου, που θα συμβάλλουν στην απόκτηση εμπειρίας, στην ανάπτυξη τεχνογνωσίας και στην βελτίωση των επαγγελματικών προσόντων και δεξιοτήτων των εργαζομένων τους, σε έναν τομέα με ραγδαία εξέλιξη.

γ) Ψηφιακά Εργαλεία για τον Τουρισμό

* ενημέρωση και συμβουλευτικές υπηρεσίες για τον ψηφιακό μετασχηματισμό των επιχειρήσεων του τουριστικού τομέα
* δημιουργία μιας ανοιχτής πλατφόρμας, όπου οι επιχειρήσεις θα μπορούν να δοκιμάσουν και να κάνουν πρακτική εξάσκηση σε εφαρμογές ηλεκτρονικών κρατήσεων (online booking), διαχείρισης των καναλιών κρατήσεων (channel management), διαχείρισης των σχολίων των χρηστών (reviews management), βελτίωσης των εσόδων τους (revenue management), κλπ
* οι επιχειρήσεις θα έχουν τη δυνατότητα δοκιμαστικής χρήσης εφαρμογών και υπηρεσιών ψηφιακού μετασχηματισμού του τουριστικού τομέα, που θα συμβάλλουν στην απόκτηση εμπειρίας, στην ανάπτυξη τεχνογνωσίας και στην βελτίωση των επαγγελματικών προσόντων και δεξιοτήτων των εργαζομένων τους.

# Δράση 4: Πλατφόρμα δημοσκοπήσεων και ερευνών αγοράς

Η παρούσα πρόταση περιλαμβάνει και εξειδικευμένη και διαδεδομένη πλατφόρμα ηλεκτρονικών Δημοσκοπήσεων και Ψηφοφορίας, ώστε να διενεργούνται ασφαλείς και αδιάβλητες δημοσκοπήσεις και έρευνες αγοράς μεταξύ των επιχειρήσεων και των εργαζομένων.

Ο Φορεάς θα μπορεί μέσω της πλατφόρμας να σχεδιάζει, αρχικοποιεί, προσκαλεί τους δυνητικούς ψηφοφόρους και να εκτελεί και αποτιμά, με αδιάβλητο τρόπο, ψηφοφορίες προκειμένου να διενεργεί:

* Δημοσκοπήσεις
* Έρευνες αγοράς
* Ψηφοφορίες
* Παράλληλα θα μπορούν να διεξάγονται εύκολα με πιο απλή χρήση της πλατφόρμας ψηφιακές Έρευνες Γνώμης & Αγοράς (μέσω του διαδικτύου και κινητών συσκευών) για πιο απλά θέματα.

Η πλατφόρμα θα πρέπει να είναι εξελληνισμένη και εύχρηστη τόσο για τους διαχειριστές όσο και για τους ψηφοφόρους.

# Δράση 5: Ψηφιακό Οικοσύστημα Επιχειρηματικότητας και Δικτύωση

Στα πλαίσια της παρούσας πρότασης θα υλοποιηθεί μια ολοκληρωμένη ψηφιακή πλατφόρμα προβολής του επιχειρηματικού ιστού της περιοχής.

Πρόκειται για ολοκληρωμένο ψηφιακό οικοσύστημα που θα περιλαμβάνει το σύνολο των Επιχειρήσεων της περιοχής και θα παρέχει υπηρεσίες προβολής, αλληλεπίδρασης με το κοινό και προώθησης συνεργασιών μεταξύ των επιχειρήσεων.

Η πλατφόρμα περιλαμβάνει τα παρακάτω υποσυστήματα:

**Α) Υποσύστημα Προβολής**

Θα περιλαμβάνει πολυμεσική πληροφορία (richmedia), η οποία θα επικαιροποιείται:

* Αυτόματα από τα αντίστοιχα δεδομένα του Επιμελητηρίου.
* Απευθείας από τις ίδιες τις επιχειρήσεις, οι οποίες θα έχουν δυνατότητα εγγραφής και εξουσιοδοτημένης πρόσβασης για να ενημερώνουν με επιπλέον στοιχεία το profil τους, έτσι ώστε η πλατφόρμα να παίζει πράγματι το ρόλο ενός επικαιροποιημένου αναπτυξιακού εργαλείου σφαιρικής προβολής της επιχείρησης

 Ενδεικτικά τα στοιχεία μια επιχείρησης περιλαμβάνουν:

* Πολυγλωσσική παρουσίαση και ιστορικό επιχείρησης (ελληνικά / αγγλικά) με χρήση πολυμεσικού υλικού (φωτογραφίες, video, κλπ)
* Πολυγλωσσική παρουσίαση Προϊόντων και υπηρεσιών με πολυμεσικό υλικό (φωτογραφίες, βίντεο, σχέδια, μπροσούρες, κλπ)
* Στοιχεία επικοινωνίας με εμφάνιση σε χάρτη και παρουσία σε κοινωνικά Δίκτυα
* Διακρίσεις, καινοτομίες, καλές πρακτικές κ.τ.λ.
* Ανάγκες προμηθειών και δυνατότητες συνεργασιών
* Ενημερωτικό υλικό (μπροσούρες, βίντεο)
* Θέσεις εργασίας
* κ.α.

Η πλατφόρμα θα διαθέτει σύγχρονη σχεδίαση και αισθητική αντίληψη και θα είναι διαθέσιμη τόσο ως **Progressive Web Application (PWA)** όσο και ως **Native Application** διαθέσιμη στα mobile app stores.

* ***Αναζήτηση Επιχειρήσεων και Γεωγραφική Απεικόνιση***

Ιδιαίτερη έμφαση θα δοθεί στη σωστή κατηγοριοποίηση των επιχειρήσεων αλλά και στις γεωγραφικές πληροφορίες. Ο επισκέπτης θα μπορεί να αναζητά επιχειρήσεις βάσει δραστηριότητας, δηλωμένων ΚΑΔ, προϊόντων / υπηρεσιών αλλά και περιοχής στην οποία βρίσκεται. Το αποτέλεσμα της αναζήτησης εκτός από τη λίστα των επιχειρήσεων που πληρούν τα κριτήρια θα είναι και ένας δυναμικός χάρτης που θα εμφανίζει τις επιχειρήσεις και τα χαρακτηριστικά τους.

* ***Online δημιουργία ψηφιακής μπροσούρας***

Πρόκειται για μηχανισμό δημιουργίας εύκολης ηλεκτρονικής μπροσούρας είτε για την ίδια την επιχείρηση, είτε για επιλεγμένες επιχειρήσεις, καλύπτοντας έτσι ένα τεράστιο κενό προβολής των επιχειρήσεων. Για παράδειγμα μόλις προκύψει η ανάγκη αποστολής ηλεκτρονικού υλικού για επιχειρήσεις συγκεκριμένου κλάδου, (π.χ. στα πλαίσια επιχειρηματικής αποστολής στο εξωτερικό, επίσκεψης πρέσβη, κλπ), θα μπορεί πολύ εύκολα και αυτόματα να παραχθεί το υλικό και να αποσταλεί ηλεκτρονικά, με αξιοποίηση των δεδομένων του ψηφιακού αποθετηρίου.

**Β) Υποσύστημα Δικτύωσης**

* ***Επιχειρηματική και Κοινωνική Δικτύωση***

Το σύστημα που θα αναπτυχθεί θα περιλαμβάνει χαρακτηριστικά αντίστοιχα των γνωστών κοινωνικών δικτύων. Εκτός από τα προφίλ των επιχειρήσεων θα μπορούν να δημιουργήσουν προφίλ και οι επιχειρηματίες αλλά και οι πολίτες. Τα προφίλ θα διασυνδέονται μεταξύ τους με τη λογική του «ακολουθώ» (follow) και έτσι θα δημιουργούνται επιχειρηματικοί και κοινωνικοί δεσμοί μεταξύ επιχειρήσεων – επιχειρηματιών – πολιτών – φορέων κ.τ.λ.. Επιπλέον θα μπορούν να δημιουργούνται clusters επιχειρήσεων που είτε συνεργάζονται μεταξύ τους ή έχουν κάποια κοινή δραστηριότητα.

* ***Επιχειρηματικές συνεργασίες (Trade Leads)***

Περιλαμβάνει την δημοσίευση αγγελιών προσφοράς - ζήτησης προϊόντων και υπηρεσιών, καθώς επίσης και αναζήτησης επιχειρηματικών συνεργασιών σε τοπικό, εθνικό και διεθνές επίπεδο. Θα υλοποιηθεί μηχανισμός αυτόματης σύζευξης (ταίριασμα - matching) των αντίστοιχων προσφορών και ζητήσεων και αυτόματη ενημέρωση των επιχειρήσεων που με βάση το matching υπάρχει πιθανό ενδιαφέρον συνεργασίας. Η αυτόματη σύζευξη θα γίνεται με έξυπνους μηχανισμούς που θα λαμβάνουν υπόψη τόσο το ειδικό αντικείμενο της αγγελίας όσο και το profile και τo ενδιαφέρον συνεργασίας που έχουν δηλώσει οι επιχειρήσεις.

# Δράση 6: Ενέργειες και Πλατφόρμα Δικτύωσης των επιχειρήσεων (Collaboration Hub)

Στόχος της Δράσης 6 είναι η βελτίωση της ανταγωνιστικότητας των επιχειρήσεων μέσω της δικτύωσής τους, της δημιουργίας ευρύτερων συνεργασιών (clusters) αλλά και της προσέλκυσης επενδύσεων με πρόσβαση σε καινοτόμα ανοιχτά εργαλεία και εξειδικευμένη πληροφόρηση πληροφορία. Η πλατφόρμα θα δίνει τη δυνατότητα σε διαφορετικές ομάδες συμμετεχόντων όπως επιχειρήσεις, επενδυτές και Φορείς στήριξης της επιχειρηματικότητας, να συνάπτουν επενδυτικές συμφωνίες και εμπορικές συνεργασίες.

Συγκεκριμένα θα περιλαμβάνει τα παρακάτω υποσυστήματα:

* Υποσύστημα επιχειρηματικών συνεργασιών (Trade Leads) που περιλαμβάνει την δημοσίευση αγγελιών προσφοράς - ζήτησης προϊόντων και υπηρεσιών, καθώς επίσης και αναζήτησης επιχειρηματικών συνεργασιών σε τοπικό, εθνικό και διεθνές επίπεδο. Θα υλοποιηθεί μηχανισμός αυτόματης σύζευξης (ταίριασμα - matching) των αντίστοιχων προσφορών και ζητήσεων και αυτόματη ενημέρωση των επιχειρήσεων που με βάση το matching υπάρχει πιθανό ενδιαφέρον συνεργασίας. Η αυτόματη σύζευξη θα γίνεται με έξυπνους μηχανισμούς που θα λαμβάνουν υπόψη τόσο το ειδικό αντικείμενο της αγγελίας όσο και το profile και τo ενδιαφέρον συνεργασίας που έχουν δηλώσει οι επιχειρήσεις.
* Υποσύστημα Προσέλκυσης Επενδύσεων, πρόκειται για έναν ψηφιακό χώρο με εξειδικευμένο περιεχόμενο και λειτουργικότητα το οποίο θα αφορά Επενδυτές όπως: Venture Capitals, Business Angels, Family Offices κ.α. και θα περιλαμβάνει:
* Σχετικές μελέτες (πχ προμελέτες σκοπιμότητας, μελέτες βιωσιμότητας, κλαδικές μελέτες κ.α.) οι οποίες θα αναφέρονται σε δυνητικές επενδυτικές ευκαιρίες που μπορούν να υλοποιηθούν στην περιοχή αξιοποιώντας τοπικούς πόρους.
* Δυνατότητα αντιστοίχισης θεσμικών επενδυτών ή venture capitals και επενδυτικών σχεδίων. Επίσης θα είναι δυνατή η ανάρτηση Επενδυτικών Projects που θα αναζητούν χρηματοδότηση από δυνητικούς επενδυτές.
* Χρηματοδοτικές ευκαιρίες και προγράμματα.
* Ενημέρωση αναφορικά με δυνατότητες αγοράς γης (σύνδεση με πλατφόρμα όπου θα είναι διαθέσιμα δημοτικά αλλά και ιδιωτικά προς διάθεση ακίνητα) -Δημοτικά ακίνητα προς δημοπράτηση.
* Διευκόλυνση του επενδυτή για τις διαδικασίες μεταβιβάσεων, αδειοδοτήσεων κ.α..
* Υποσύστημα υποστήριξης της Καινοτομίας (Innovation Hub), το οποίο έχει ως σκοπό την ανάδειξη και υποστήριξη καινοτόμων ιδεών σε επιλεγμένους τομείς της οικονομίας, προκειμένου να ενισχυθεί η δημιουργικότητα και να τονωθεί η περιφερειακή ανάπτυξη. Επιπλέον, έχει ως στόχο να παρέχει την δυνατότητα εκτεταμένης δικτύωσης και συν-δημιουργικής συνεργασίας μεταξύ όλων των συμμετεχόντων, πέρα από τους οργανισμούς και πέρα από τα τυπικά σχήματα συνεργασίας, διασυνδέοντας τους απλούς πολίτες και εργαζόμενους με τις εταιρείες / οργανισμούς, έτσι ώστε μέσα από τη πλατφόρμα αυτή οι εταιρείες / οργανισμοί να μοιράζονται πληροφορίες, αντί να βασίζονται αποκλειστικά στους δικούς τους εργαζομένους, γνώσεις και έρευνες. Παράλληλα η πλατφόρμα προσφέρει ένα ανοικτό βήμα ανάδειξης καινοτόμων ιδεών και ανεύρεσης συνεργασιών για κάθε ενδιαφερόμενο πολίτη και φορέα.
* Μηχανισμό τροφοδότησης με αγγελίες και αιτήσεις συνεργασίας από τρίτες πηγές, π.χ. Υπουργείο Εξωτερικών, Ελληνικά και Ευρωπαϊκά Επιμελητήρια και δημιουργία μιας βάσης δεδομένων με δομημένη πληροφορία για επιχειρηματικές συνεργασίες από όλο τον κόσμο (Trades Aggregator)
* Εξωστρεφή Μηχανισμό (API) ώστε η Πλατφόρμα Δικτύωσης του Επιμελητηρίου να τροφοδοτεί τρίτα συστήματα επιχειρηματικής δικτύωσης στην Ελλάδα και στο Εξωτερικό
* Διασύνδεση με τα συστήματα της **Δράσης 1 Ενημέρωση των ΜΜΕ για επιχειρηματικά θέματα** και **Δράσης 2: Εξειδικευμένη Συμβουλευτική Υπηρεσία** με σκοπό την πρόσβαση σε εξειδικευμένη επιχειρηματική πληροφόρηση και συμβουλευτική.

# Δράση 7: Παρατηρητήριο εξέλιξης της επιχειρηματικότητας

Θα δημιουργηθεί ένα σύστημα με εξωστρέφεια που θα περιλαμβάνει όλα τα στοιχεία για την εξέλιξη των επιχειρήσεων και της οικονομίας της περιοχής.

Η υπηρεσία αυτή θα καταγράφει την δημογραφική εξέλιξη ανά κλάδο, περιοχή, κατηγορία, κ.λπ. των επιχειρήσεων, σε συνδυασμό με τα δημογραφικά στοιχεία και δείκτες του οικονομικού περιβάλλοντος, τις υποδομές, τις επιχειρηματικές ευκαιρίες και δυνατότητες κλπ, με στόχο να αποτελέσει ένα ιδιαίτερα χρήσιμο εργαλείο τόσο για τους φορείς που διαμορφώνουν τις πολιτικές ανάπτυξης, όσο και για τις ίδιες τις επιχειρήσεις .

Θα υπάρχει γεωγραφική απεικόνιση σε χάρτη όλων των επιχειρήσεων και δυνατότητα φιλτραρίσματος βάσει στοιχείων όπως Νομική Μορφή, Αντικείμενο Δραστηριότητας, ΚΑΔ, Τ.Κ. κτλ. Η εφαρμογή θα οπτικοποιεί και θα παράγει, με τρόπο απλό για τον τελικό χρήστη, αναλυτικές αναφορές αλλά και γραφικές παραστάσεις (διαγράμματα, ιστογράμματα κλπ) με δυνατότητα προβολής συγκριτικών στοιχείων (π.χ. σύγκριση σε διαφορετικές χρονικές περιόδους).

Επιπλέον, θα υπάρχει η δυνατότητα ενημέρωσης ειδικής βάση δεδομένων με στοιχεία δεικτών επιχειρηματικότητας τα οποία είναι διαθέσιμα από τρίτες πηγές (ΕΣΥΕ, Eurostat κλπ). Αυτά τα στοιχεία θα κατηγοριοποιούνται με βάση συγκεκριμένα μεταδεδομένα όπως:

* Κατηγορία Δείκτη
* Όνομα Δείκτη
* Περιοδικότητα
* Πηγή
* Περιγραφή
* κ.α.

# Δράση 8: Πλατφόρμα Επικοινωνίας και Ενημέρωσης

Θα δημιουργηθεί ένας σύγχρονος και ευέλικτος μηχανισμός Επικοινωνίας και Ενημέρωσης των επιχειρήσεων, που θα αξιοποιεί όλα τα διαθέσιμα κανάλια επικοινωνίας (newsletter, email, SMS) και θα περιλαμβάνει τόσο μαζική όσο και στοχευμένη εξατομικευμένη ενημέρωση.

Θα περιλαμβάνει ειδική εφαρμογή για δημιουργία διαφορετικών γραφιστικών newsletters μέσω γραφικού περιβάλλοντος χωρίς την ανάγκη κώδικα και εξειδικευμένης γνώσης.

Επιπλέον θα δημιουργούνται απεριόριστες λίστες αποδεκτών και θα λαμβάνεται υπόψη η δυνατότητα απεγγραφής του χρήστη από μια ή περισσότερες λίστες.

# Δράση 9: Ενέργειες δημοσιότητας

Ο Δήμος θα ακολουθήσει ένα πλάνο δημοσιότητας το οποίο έχει ως βασικό στόχο τη χάραξη των βασικών ενεργειών που πρέπει να ακολουθήσει ώστε να επιτευχθεί η έγκαιρη ενημέρωση και ευαισθητοποίηση όλων των εμπλεκόμενων στο έργο, καθώς και η ευρεία προβολή του έργου και των αποτελεσμάτων στους ωφελούμενους, λαμβάνοντας υπόψη την ανάγκη κάλυψης όλων των ομάδων στόχων στο μέγιστο δυνατό βαθμό.

Το πλάνο δημοσιότητας θα περιλαμβάνει τις παρακάτω ενέργειες:

* Σύνταξη αναλυτικού marketing plan για την προώθηση των αποτελεσμάτων της πράξης κατά την παραγωγική της λειτουργία.
* Διοργάνωση ημερίδων στους Δήμους Λεβαδέων, Θηβαίων, Αλιάρτου-Θεσπιέων καθώς και στο Επιμελητήριο Βοιωτίας για την προβολή των αποτελεσμάτων του έργου και τους στόχους που αυτό θέτει. Στην ημερίδα θα συμμετέχουν τόσο οι τοπικοί φορείς αλλά και οι ενδιαφερόμενες επιχειρήσεις.
* Διοργάνωση θεματικών workshops σε συνεργασία με το Επιμελητήριο για την άμεση επαφή των επιχειρήσεων με τα αποτελέσματα του έργου
* Δημιουργία banner και προβολή του έργου σε τοπικά ηλεκτρονικά μέσα.
* Συνεχής ενημέρωση του κοινού μέσα από τα Social Media του Δήμου.
* Δημιουργία στοχευμένων διαφημίσεων για κάθε δράση / αποτέλεσμα του έργου τόσο μέσω κοινωνικών δικτύων (facebook, Instagram κ.α.) όσο και μέσω μηχανών αναζήτησης (google ads)

# Open Data

Επιλεγμένα δεδομένα της πλατφόρμας, δεδομένα που προέρχονται από επεξεργασία τους (π.χ. στατιστικά) θα διατίθενται μέσω μηχανισμών Ανοικτών Δεδομένων (OpenData).

Στόχος, πέρα από την συμμόρφωση με την σχετική Ευρωπαϊκή οδηγία και τον Νόμο, είναι τα δεδομένα αυτά να διατίθενται με συγκροτημένο, θεσμικό και ασφαλή τρόπο με τους κατάλληλους μηχανισμούς (OpenDataAPIs) από το Επιμελητήριο σε τρίτους φορείς που θέλουν να την αξιοποιήσουν (Δήμοι, Περιφέρεια, Πολιτεία, Επιχειρήσεις, Ιδιώτες) προς όφελος της τοπικής επιχειρηματικής κοινότητας.

Στα πλαίσια αυτά στην παρούσα πρόταση περιλαμβάνεται η ανάπτυξη και θέση σε παραγωγική λειτουργία ενός μηχανισμού OpenData μέσω του οποίου θα διατίθενται τα επιλεγμένα δεδομένα σε πλήθος επιλεγμένων από τον Φορέα αποδεκτών (π.χ. φορείς Δημόσιας Διοίκησης, προγραμματιστές 3ων εφαρμογών κοκ) παρέχοντας μηχανισμούς:

- Τεκμηρίωσης και Καθοδήγησης προγραμματιστή

- Ασφαλούς πρόσβασης στα API

- Προστασίας των ΟΠΣ και διάθεσης των δεδομένων με έναν ασφαλή και αυστηρά καθορισμένο στα όριά του μηχανισμό διάθεσης.

  **Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

 -Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Τις από 4/7/2023 τεχνικές προδιαγραφές Δήμου Λεβαδέων του έργου, που φέρει τον τίτλο: «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων , Θηβαίων , Αλιάρτου – Θεσπιέων», ενταγμένης Πράξης με Κωδικό ΟΠΣ 5198066 στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» συνολικού προϋπολογισμού 600.000,00€ συμπεριλαμβανομένου του ΦΠΑ , με κωδ. ΣΑ ΕΠ0561 και Κωδικό Ενάριθμου 2023ΕΠ05610003*).*

-Την με αριθ.πρωτ.14330/19-07-2023 εισήγηση του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τις από 4/7/2023 τεχνικές προδιαγραφές Δήμου Λεβαδέων του έργου, που φέρει τον τίτλο: «Ανάπτυξη Παρατηρητηρίου Βελτίωσης της Προσαρμοστικότητας και της Ανταγωνιστικότητας των Επιχειρήσεων και των Εργαζομένων σε αυτές στους Δήμους της Διαδημοτικής Ο.Χ.Ε. των Δήμων Λεβαδέων , Θηβαίων , Αλιάρτου – Θεσπιέων», ενταγμένης Πράξης με Κωδικό ΟΠΣ 5198066 στο Επιχειρησιακό Πρόγραμμα «Στερεά Ελλάδα 2014-2020» και στον Άξονα Προτεραιότητας «Προώθηση της βιώσιμης απασχόλησης υψηλής ποιότητας και υποστήριξη της κινητικότητας των εργαζομένων» συνολικού προϋπολογισμού 600.000,00€ συμπεριλαμβανομένου του ΦΠΑ , με κωδ. ΣΑ ΕΠ0561 και Κωδικό Ενάριθμου

2023ΕΠ05610003 ως αναφέρονται στο εισηγητικό μέρος της παρούσας.

 **Η απόφαση πήρε αριθμό 148/2023.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 24-07-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αλέξανδρος

2. Σαγιάννης Μιχαήλ

3. Αποστόλου Ιωάνης ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος